Zik-nni deg tmetti taqbaylit tameṭṭut tettwaḥrem ula seg uzref n leqraya, imi tuget deg-sent ur ɣrin-t ara, ur sinen-t ara amek tegga tewwurt n uɣarbaz, dɣa timetti taqbaylit t-seḥres s waṭas ɣef tmeṭṭut akken ad tḥareb ɣef lḥerma-s d nnif-is, aṭas n yizerfan I as-yettwaksen, gar-asen azref n leqraya d uzref n uxeddim, maca tid tḥuza taluft-agi s waṭas d tinaẓurin neɣ d tifenanin, imi aṭas n imedanen I yettwalin tameṭṭut icennun d lƐar ɣef lƐerc neɣ ɣef udrum d taddart sumata, d lƐib ad t-bedd gar yemdanen ad d-ccnu s ṣṣut Ɛlayen, amzur ad yeɣli ɣef tuyat-is, ay-agi yeqqim kan d assirem ɣur-sent ahat ad tuɣal ad tufrar tagut fell-asent.